John Aitken (meteorolog)

John Aitken (18. september 1839–14. november 1919) var en britisk meteorolog, fysiker og mariningeniør. Han var en av grunnleggerne av skyfysikk og aerosolvitenskap, og bygde det første apparatet for å måle antall støv- og tåkepartikler i atmosfæren, et koniskop.

Aitken utførte eksperimenter på atmosfærisk støv i forhold til dannelsen av skyer og tåker (1882), om dannelsen av dugg (1885) og om lovene til sykloner (1891). Hans instrument for å telle støvpartiklene i luften har i prinsippet blitt brukt av mange meteorologer i ettertid. Han oppfant også nye former for termometerskjermer som hjalp utviklingen av meteorologi.

Et av hans eksperimenter utført med et selvdesignet apparat ga det første beviset på ny partikkeldannelse i atmosfæren. Dette arbeidet ble dokumentert i en artikkel med tittelen "On some nuclei of cloudy condensation", i det 39. bindet av Transactions of the Royal Society of Edinburgh utgitt i 1898.

Aitken var forfatter av en rekke viktige banebrytende funn "On Dust, Fogs and Clouds" (tittelen på en artikkel fra 1880 han skrev).  Allerede i 1874 hadde Aitken konkludert med at når vanndamp i atmosfæren kondenserer, må den kondensere på en eller annen fast partikkel, og uten tilstedeværelse av støv og andre aerosolpartikler i luften, ville det ikke være noen dannelse av tåke, skyer, eller regn. I 1884 konkluderte han med at de strålende fargene som ofte sees i solnedgangen, skyldes lysets refraksjon i støvpartikler i den øvre atmosfæren.

I dag blir hans navn gitt av atmosfæriske forskere til de minste atmosfæriske aerosolpartiklene (Aitken-kjerner), de med en radius på mindre enn 0,1 mikrometer.

Referanser 

Medlemmer av Royal Society